**Nyereményjáték szabályzat**

**A játék és a szervező**

Jelen szabályzat a **HAMU és GYÉMÁNT Média Korlátolt Felelősségű Társaság** (Székhely:1024 Budapest, Margit körút 5. A. ép. 3. em. 1. ajtó**,** Cégjegyzékszám:01-09-712316**,** Adószám:12965669-2-41, továbbiakban: Szervező) Budapest Borfesztivál idején tartó nyereményjátékra (a továbbiakban: Játék) vonatkozik az alábbi feltételekkel.

**1. Kik vehetnek részt a játékban?**

A Játékban részt vehet minden 18 éven felüli, internet-felhasználó természetes, cselekvőképes személy, aki Magyarországon tartózkodási- vagy lakóhellyel rendelkezik (a továbbiakban: Játékos) és a Budapest Borfesztiválra érvényes belépőjeggyel rendelkezik.

A Játékban a Szervező dolgozói és közreműködői, valamint mindezen személyek Ptk. 8:1. § (1) bekezdés 1. pontja szerinti közeli hozzátartozói nem vehetnek részt.

A Játékos a nyereményjátékban való részvétellel elismeri, hogy teljeskörűen megismerte a Játékszabályzatot, és azt feltétel nélkül elfogadja Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**2. A játék időtartama, menete**

A játék időtartama: 2025.09.11.- 2025.09.14 (23:59)

A sorsolás időpontja: 2025. szeptember 15.

Nyertesek száma: 20 fő

A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

A nyertes kiválasztása véletlenszerű kézi sorsolással történik a résztvevők közül. A nyeremények:

* -5 db páros belépő a Vince Gála eseményre (2025. november 8.)
* -5 db belépő a Vince Borműhely wachaui témájú borkóstoló eseményére (2025. szeptember 25.)
* -5 db 1 éves Vince magazin előfizetés
* -5 db pezsgő

Ezt digitális úton (e-mail csatolmányként) vagy személyesen lehet átvenni a központi irodánkban.

Ahhoz, hogy egy Játékos részt vegyen a nyereményjátékban és jogosult legyen a nyereményre, a Budapest Borfesztivál Vince standján (44.stand) szükséges kitölteni egy 5 kérdésből álló kérdőívet digitális formában. A kérdőív kitöltése előtt a felületen megadja e-mailcímét és életkorát, valamint nyilatkozik adatainak kezeléséről.

**3. Nyeremények, nyertesek**

A nyeremény készpénzre nem váltható és át nem ruházható.

A nyertest sorsolás segítségével, a véletlenszerűség elvét szem előtt tartva kézi sorsolással végezzük.

A nyertes nevét a Szervező Facebook oldalán tesszük közzé legkésőbb a sorsolásra megjelölt időpontot (2025 szept követő 10 órán belül. A játékban való részvétellel a nyertes hozzájárul nevének közzétételéhez. A nyertesnek 24 órán belül fel kell vennie a kapcsolatot a Szervezővel a nyeremény átvétele érdekében.

Amennyiben a nyertes az értesítés ellenére, 24 órán belül nem válaszol a megadott határidőig, vagy a nyertes kizárásra került, pótnyertest hirdetünk.

A nyertes nem jogosult a nyeremény átvételére, ha:

* a játékra jelentkezésekor nem töltötte be a 18. életévét;
* az értesítésre 24 órán belül nem válaszol;
* ha bármely okból nem lehet felvenni a nyertessel a kapcsolatot;
* egyértelműen bizonyítható, hogy több és/vagy hamis regisztrációval vett részt a Játékban, mellyel jogosulatlan előnyre tett szert;
* egyértelműen bizonyítható, hogy a Játék menetét/eredményét bármilyen módon szándékosan befolyásolni próbálja;
* jelen részvételi szabályzat bármely pontját megsérti
* ha a nyereményadó bevalláshoz szükséges személyes adatait nem adja meg a Szervezőnek.

**4. Nyertesek értesítése**

A nyertes nevét a Facebook oldalon, a nyereményjáték posztja alatt hozzászólásban közzétesszük, a játékban való részvétellel a játékos ehhez hozzájárul. A nyertesnek Facebook üzenetben kell felvenniük a kapcsolatot a Szervezővel Facebookon, ezt követően a továbbiakban emailben egyeztetjük a nyeremény átvételének részleteit.

Amennyiben a nyertessel nem sikerül felvenni a kapcsolatot, a nyertes nem jogosult a nyereményre. A nyertes személyének azonosításához és ellenőrzéséhez a Szervező kötelezheti a nyertest személyazonosságának igazolására.

Amennyiben a nyertes nem a levélben foglaltaknak megfelelően jár el, vagy a kért adatok közül egyet vagy többet nem hajlandó a Megbízott rendelkezésére bocsátani írásban, jogosulatlanná válhat a nyereményére.

A nyeremény átvételének részleteit a nyertessel Facebook üzenetben majd e-mailben egyeztetjük.

A Játékosok kötelesek együttműködni a nyeremények átvétele érdekében. Amennyiben ennek nem tesznek eleget, és a nyeremény átvétele meghiúsul, a nyeremény a továbbiakban nem vehető át és a Szervezőt semmilyen felelősség nem terheli ezzel kapcsolatban.

**5. A Szervező felelőssége**

A Szervező kizárja felelősségét a Játékosok téves, pontatlan vagy hiányos adatszolgáltatásából, a cselekvőképességében részlegesen korlátozott vagy cselekvőképtelen személy törvényes képviselő hozzájárulása nélküli, vagy kiskorú személy regisztrációjából, valamint a nyertes részére elektronikus úton elküldött értesítésnek neki fel nem róható elvesztéséből, egyéb okból történősikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.

**6. Adatkezelés és adatvédelem**

**6.1 Tájékoztatás**

A játékban való részvétel és az ehhez szükséges adatszolgáltatás önkéntes. Tájékoztatjuk, hogy adatait az adatfeldolgozón kívül harmadik felek részére nem továbbítjuk, kizárólag a jelen szabályzatban részletezett célra, a nyertes azonosítására, nyereményének részleteivel kapcsolatos egyeztetésre használjuk.

A Játék résztvevőinek adatait a Szervező a jelen szabályzatban foglaltaktól eltérő célokból nem kezeli, és nem dolgozza fel, illetve adatait kizárólag a jogszabályban engedélyezett határ ideig, illetve a játékban résztvevő tiltási nyilatkozatának kézhezvételéig kezeli.

Adatai kezeléséhez adott hozzájárulását bármikor, korlátozás és indokolás nélkül, ingyenesen jogosult visszavonni, továbbá jogában áll adatainak a megjelölt célra vagy annak egy részére történő kezelésének megszüntetését kérni.

A Szervező kérésre részletes tájékoztatást ad az érintettnek az adatfeldolgozó nevéről, címéről és az adatkezeléssel összefüggő tevékenységéről.

Amennyiben az adatkezelési feltételek megváltoznak, a Szervező tájékoztatja a Játékosokat a módosításokról.

Adatvédelemmel kapcsolatos panaszával a Játékos a Nemzeti Adatvédelmi és Információszabadság Hatósághoz (www.naih.hu) vagy az illetékes bírósághoz fordulhat.

**6.2 Játékos hozzájárulása**

Azáltal, hogy a Játékos részt vesz a nyereményjátékban: hozzájárulását adja ahhoz, hogy amennyiben nyer a Játékban, akkor a nyeremény kézbesítéséhez nélkülözhetetlen személyes adatait (név, e-mail cím, postacím, adószám), a Szervező és a Megbízott a nyeremény kézbesítése céljából az Információs Önrendelkezési Jogról és az Információ Szabadságról szóló 2011.évi CXII. törvény rendelkezéseinek megfelelően kezelje.

Azáltal, hogy a Játékos részt vesz a nyereményjátékban feltétel nélkül beleegyezik abba, hogy adatait a Szervező (adatkezelő) jelen Játék lebonyolítása során az nyeremények kézbesítése céljából, a játékidőtartama alatt felhasználja, valamint, hogy azokat az általa megadott adatok feldolgozásával megbízott adatfeldolgozók részére továbbítsa ugyanezen célra.

A Játékosok személyes adatait a Szervező kizárólag a Játékosokkal történő kommunikációra használja, majd azokat a nyeremények sikeres átadása után törli, kivételt képez az az eset, amennyiben az aktuális üzenőfali játékhoz kapcsolódik egy másik, külön Applikációban történő regisztráció és ezzel párhuzamosan egy másik, a Játékos által elfogadott játékszabály.

**8. Kizárás**

A Játékból kizárásra kerülnek azok a Játékosok, akik a nyeremény játékszellemével ellentétesen vesznek részt a nyereményjátékban, azzal a céllal, hogy a nyerési esélyeiket megtévesztő magatartással megnöveljék, ezzel megfosztják a nyerési esélyektől a tisztességesen játszani kívánó többi résztvevőt.

Felhívjuk a játékosok figyelmét, hogy a Szervező fenntartja magának a jogot, hogy ilyen cselekmény észlelése esetén, értesítés nélkül kizárja a Játékost a Játékból.

**9. Vegyes rendelkezések**

A Szervező fenntartja a jogot jelen részvételi szabályzat módosítására, a játék időtartamának lerövidítésére vagy meghosszabbítására és egyéb változtatásokra.

Ezt a nyereményjátékot a Facebook semmilyen formában nem támogatja, azzal összefüggésbe nem hozható.

Budapest, 2025. szeptember 11.